
Inscriptie pe una din intrárile bisericii Patriarhiei din Stambul pomenind pe Constantin, 
Capuchehaia al Ungrovlahiei, 1720 


NOUI URME ROMANESTI LA STAMBUL 


Am avut norocul să dau de Mitropolitul Ilio- 
polei, Ghenadie Arabazoglu, cunoscut scriitor bi- 
sericesc, care a fost un prețios și binevoitor că- 
lăuz cercetărilor mele în Stambul. De pe balconu-i 
la Arnautchioi mi-a arătat frumusețile Bosforului, 
adăugând: « Au știut, unde să-și aleagă locuință, 
unii din prinții vostri; Moruzi, Calimahi, Sutu 
aici au stat. Una din străzi poartă încă numele 
acestuia din urmă, rostit în turcește Sudzu ». Ne-am 
dus apoi să vedem ceea ce a rămas din vechile 
resedinti: beciuri desgolite, pereți tari de reazim 
ce poartá astázi sálasurile de scánduri ale unei 
întregi populații sărace — toate grämädite în 
preajma bisericii Arhanghelului Mihail, de care 
bogatii enoriași, ajunși mai târziu domnitori în 
Ţară, şi-au adus aminte și-au inzestrat-o cu multe 
daruri. Mărturie avem paisprezece hrisoave, bine 
păstrate, dintre anii 1777— 1820, cu pecetile Dom- 
nilor Ipsilanti, Sutu, Moruzi, Calimahi si Caragea. 
Un potir sfânt de argint este — cum spune in- 
scriptia grecească: 


«Al lu Ioan Mihail Racoviţă Voevod si al 
fiilor săi». 

Efrosina Calimahi a ţesut cu mâinile ei pe un 
aer, înfățișând stema Moldovei, cuvintele: 


« Aminteste-ti, Doamne, de roaba ta Efrosina 
Calimahi >. 


Din Arnautchioi trecem la Patriarhie. Nimerim 
tocmai de ziua sărbătoririi Indictionului, adică în- 
ceputul anului religios. Iau parte la ceremonie, 
așezându-mă în locul strănilor voevodale, numite 
arhondică, si care aveau odată stemele principa- 
telor române — ceea ce se vede și astăzi la biserica 
mitropolitană din Adrianopol, după spusa călăto- 
rului englez Harry Charles Luke: « Un tron în- 
doit, din care jumătate poartă stema Valahiei, cea- 
laltă jumătate stema Moldovei. Se pare că Hos- 
podarii Fanarioti ai Principatelor Danubiene, când 
purcedeau din Constantinopol să-și iea în primire 
dregătoriile în Bucureşti și Iaşi, obișnuiau a-și 
întrerupe călătoria vreo zece zile la Adrianopol; 

ved intrare a EE Arhanghelului Mihail, Arnautchioi. Hrisovul lui Alexandru Moruzi din 1805 din biserica 
In față Mitropolitul Iliopolei, Ghenadie Arabazoglu, epitropul Arhanghelului Mihail 


bisericii si Marcu Beza 

Hrisovul lui Alexandru Şutu din 1819, din acelaş loc Arhanghelului Mihail, Arnautchioi 

Hrisovul lui Stefan cel Mare din r462 

Insemnarea pe un manuscris al Patriarhului Ierusalimului Dosoftei 





Insemnare pe un manuscris despre o carte dăruită de Nicolae Mavrocordat Mănăstirii Vácárestilor 


si în acest tron îndoit se rugau ei atunci » 1). După slujbă se alcátueste un alaiu si, cu psalmodieri, 
» Ex cu preoți îmbrăcați in odájdii, urcă spre marea 
0 Awatolica, p. 41, Londra, 1924. sală a Patriarhiei, unde capul bisericii dá cetire 


一 

unei rugi de iertarea pacatelor inaintasilor repau- 
enumerându-se atâtea si 


zati întru creştinism, 


391 


cuns, un aer frumos brodat, având stema Mol- 


dovei si împrejur slovele: 





Biserica Patriarhiei din Stambul 


atâtea din ele, câte pot robi sărmana fire omenească. 
A doua zi mi se deschide vistieria Patriarhiei. 
Caut fiece obiect cu luare aminte și mă întreb ne- 
contenit: Unde o fi chivotul de argint al lu Lă- 
pușneanu, unde vasele și tipsiile trimise de Petre 
Șchiopul, și celelalte daruri prețioase, de care ne 
vorbesc diferitele izvoare ? Găsesc doar un pa- 
trahul, bogat înflorit în aur, ce pomenește jos de 
Marele Vornic Şerban Cantacuzino, la 17081); si 
un omoforiu de mătase albă, cu evangheliști și 
chenar colorat, Acesta este dăruit de Mihail Suţu, 
la 1795. Așa mărturisește inscripția, care începe 
de pe o margine a omoforului și urmează pe alta, 
cu pomenirea numelui mitropolitului Daniil din 
Patmos ?). Mai scot dintr'un dulap, unde zace as- 





1) 7 Tò 68 éniroayiijiov 60:6 dewodi év vij MeydAg toù 
Xororoii ‘Ayia "Exximoia IH avgtaozobvroz doiora roi Hava- 
vw«otátov Kwrgiavoă too ÜavpuactoD rod ہرم وچ‎ Kawaociag 
Xeofáro Kavraxovimv&  Bopvizw tæ MeydAo eis éavrod 
u»nuócvror xal ovyytrvór draw» 1708. 

°) JToóc tóv tanewóv Mnroonokirmr BZAAIIT M, ceeace 


înseamnă Biţins Aavu)i 176600۰ 





Alaiul ieşind din biserica Patriarhiei la Stambul 

Biserica Patriarhiei cu hramul Sfântului Gheor- 
ghe a fost reclădită la 1720, nu fără sprijinul ca- 


patriarhal în lemn scump bătut cu sidef se dato- 
rește iarăși unui Domn român. După un 


rând 





Metohul Sfântului Mormânt la Stambul 


puchehaelelor Valahiei și Moldovei, precum stă scris 
pe intrările din nartex 1). Inăuntrul bisericii tronul 





Biblioteca Metohului Sfântului Mormânt, Stambul, cu biblio- 
tecarul ei, Logofătul Vladimir Mirmiroglu 


') Amândouă inscripţiile sunt redate de profesorul N. Iorga 


aspru față de Turcii distrugători ai tronului, in- 
scriptia ne spune, că «dorința vie a Voevodului 
Dumitrașcu Cantacuzino l-a refăcut în vremea lui 
Pimen Iacov» 2). 


Dela Patriarhie, înaintând putin de-alungul unor 
străzi cu vădit caracter bizantin, deși populația 
greacă scade treptat, întâmpini zidul de piatră al 
împrejmuirii Sfântului Mormânt ce cuprinde în 
el si Vlah-Seraiul, unde câteva hrisoave mai spun 
de legăturile cu trecutul nostru. lar la biserica 
învecinată a Sfintei Marii Muhliotise, al cărei epi- 
trop a fost un timp și Dimitrie Cantemir, atâta 
rămâne azi: o frescă ștearsă cu chipuri de Voevozi 
și un vas de aur, «dar al lui H. G. Constantinide 
dela mânăstirea Bucureșteană a Sfântului Spiridon 
cel Vechiu, 1862». 





în « Fundatiunile Domnilor Români în Epir », Analele Aca- 
demiei Române, Tom. XXXVI, 1914, p. 904. 

1) rod Boufovoa atav z6ó00z Anunrodoxov xaivioe toUrov 
K avraxovlmvod ¿om yoovotorßoðvros IIowuiévoz v ? Iaxóflov, 


AXI (— 71680 ). 

Dar Metohul însuși are pentru noi un deo- 
sebit interes, nu prin biserica sa in care singurá 
absida cu sgriptorul Cantacuzinesc stárue din ve- 
chime, ci prin biblioteca-i bogată. Numaicât unele 
manuscrise, date în catalog, nu se mai găsesc; 
altele, cum le ating, paginile se färâmitesc între 
degete, de mucede ce sunt. Mi se strânge inima 
de atâta risipă nechibzuită și nu găsesc cuvinte 
să-mi exprim mustrarea. Dar ce poate si biblio- 
tecarul, logofătul Vladimir Mirmiroglu, când re- 
zervorul apei e așezat tocmai la spatele bibliotecii, 
când umezeala se prelinge neîncetat prin rafturile 
îndesite de cărți, când nu se încumetă nimeni 
să le poarte de grije, când sfinții părinți al orto- 
doxiei Ierusalimului, de care atârnă, sunt deplin 
afundati în măruntele socoteli și intrigi pentru 
găsirea unui Patriarh, care nu-i chip să fie ales? 
Pun de o parte manuscrisele ce ne privesc: 

Un lexicon greco-românesc, în caractere slavone, 
de o sută și șeapte pagini. Pare a fi din veacul 


- 





Potir de argint al lui Mihail Racovitá, din Ortachioi 


al XVII-lea si sfârșește prin acatistul Maicii Dom- 
nului. 

Liturghia Marelui Vasilie, pe o pagină în gre- 
ceste si pe alta în românește. Are patruzeci si 


două de pagini si la urmă însemnarea: « S'a scris 
în luna Ghenarie, zile 9, anul 7191, si am scris 
eu Mihaiu log(ofăt) sân Oprea diiacon vă dni Io 
Șerban Voevod, arhiemitropolit Teodosie ». 
Tomul II dintr'o Cronică a Moldovei în gre- 
cește, scrisă la începutul veacului al XVIII-lea. 

Patrahilul Marelui Vornic Serban Cantacuzino din 1708 


Despre Datorii a lui Nicolae Mavrocordat. 

Nu mai putin pretioase sunt si insemnárile ce 
se află presărate ici-colo pe numeroasele manu- 
scrise. Așa, pe Znruata lui Thoma Achinatu, Pa- 
triarhul Ierusalimului, Dosoftei, a tras rându- 
rile: 

« Prezentul e al lui Nicolae Cherameul din Ve- 
chiul-Epir, după moartea căruia la mânăstirea Ga- 
lata din Moldovlahia la 1663, Nectarie Ierusali- 
mitul îl aduse de-acolo și aparține pe totdeauna 
Sfântului Mormânt; cine îl va înstrăina, să fie 

Pagina din urmă a lexiconului 


catarisit, 1669». Aceeas mână a lui Dosoftei a 
notat aiuri: 

«1692, sease Noembrie, s'a făcut nunta Beiza- 
delei Radul lui Iliascu cu fata Domnului Con- 
stantin, Voevod a toată Ungrovlahia. Ne- am ni- 
merit si noi aci si ne-am făcut nasi, și s'a nimerit 
aci Si Dragomanul Alexandru Mavrocordat, întor- 
cându-se din Belgrad. Să fie întru aducere-aminte.», 


DT a DS 








Vas de aur, trimis de Mánástirea Sf. Spiridon-cel-Vechiu la 
1862 Bisericii Sf. Marii, Muhliotise, Stambul Omoforul Domnului Mihail Sutu, 1795 

Intâia pagină din Liturghia Marelui Vasilie 

Sabie de boer Moldovenesc Sabia unui boer Moldovenesc Sabia lui Ştefan cel 

Stefan cel Mare, miniaturá din Evanghel 
(Din «Les arts 


arul dela Humor 


mineurs en Roumanie» de N. Iorga) 

Cineva, cu înclinări practice, a însemnat undeva, 
pe un manuscris al Metohului Sfântului Sava din 
Iași: | 

«La 1650 in zilele Preastrălucitului Domn Io 
Vasile Voevod, luna Martie, s'a vândut pâinea două- 
zeci dramuri pe un ban și am scris asta întru 
amintire ». 

Pe o pagină a Istoriei Romanilor de Alexandru 
Mavrocordat ni se dá lámurirea: 

« Și prezentul e dintre cele dăruite cinstitei mâ- 
năstiri domnești Sfânta Treime a Văcăreștilor de 
către preainaltul și preainteleptul Domn si Prin- 
cipe a toată Ungrovlahia Io Nicolae Alexandru 
Voevod, 1727 Ianuarie >. 

Mai toate manuscrisele și tipăriturile dela Vă- 
cáresti se află in biblioteca Metohului Sfântului 
Mormânt, unde am găsit si ceea ce se chiamă 
« Catalogul Cártilor cinstite mânăstiri domnești 
Sfânta Treime a Văcăreștilor, anul 1723, luna 
Iunie >. 

Metohul se prelungește la stânga printr'o te- 
rasă cu grilaj de fier și dedesubt în colț e o în- 
căpere ce deabia se mai tine și folosește de ar- 
hivă. Aci se află o seamă de hârtii românești, 
pe care le-a cercetat și le-a strâns în unsprezece 
dosare profesorul Paul Mihailovici; cât și nume- 
roase hrisoave, cel mai vechiu fiind al lui Ştefan 
cel Mare din 1462 1). De-alungul, sub terasă, mi 
se desfac goale patru arcade. Ele făceau parte din 
clădirea veche a lui Dimitrie Cantemir, despre 
care a scris. el în Istoria Imperiului Otoman: 

« Palatul meu, zidit într'o mahala din Constan- 
tinopol, pe ţărmul Bosforului, era în locul cel mai 
plăcut ce-și poate închipui cineva. Precum am 
auzit, după plecarea mea din Constantinopol, pa- 
latul meu, cu toate raritátile ce strânsesem acolo, 
“au ajuns în mâinile fiicei Sultanului Ahmet >. 

Intârziu mult dinaintea zidurilor ce-au închis 
atâta învățătură, dar şi atâta zavistie iscoditoare, 
care toate s'au dus împreună cu stăpânii lor, cum 
este pe ducă si rámásita palatului. Singurá na- 
tura își poartă mai departe viața și tese pe arca- 
dele în părăsire ghirlănzi verzi și ciorchini de 
glicină; pe când sus, în dealul ce stăpânește amin- 
tirile unui lung trecut al Vlah-Seraiului și Meto- 
hului, strălucesc în multe fete crisantemele si 
atârnă grele persicile dând în copt. 


1) Pentru cuprinsul hrisoavelor vezi articolul « Documente 
moldoveneşti găsite la Constantinopol (1462 — 1755) » al pro- 
fesorului Paul Mihailovici în Cercetări Istorice, Anul VIII-IX, 
I932—1933, Nr. 3. 

Intinzându-mi cercetările și prin diferitele muzee 
din Stambul, am văzut la Eski-Serai, intr'un dulap 
ce avea însemnarea: < Sábii ungurești din veacul 
al XIV-lea și al XV-lea», și o sabie cu pecetea 
moldovenească. Am rugat pe directorul muzeului 
să-mi îngădue o cercetare mai deaproape. Şi care 
nu mi-a fost surprinderea, găsind încă două săbii 
moldovenești, foarte asemuitoare, dintr'aceeas pe- 
rioadá! 

Intâia sabie înfățișează la capătul mânerului 
bourul Moldovei de o parte, iar de alta un scut 
fasciat, cu semilună și cruce. Va fi aparținut unui 
Domn Moldovean din epoca lui Stefan cel Mare. 

A doua sabie are sârma mânerului de aur, ca 
și cealaltă; și tot bourul Moldovei. Insă pe revers, 
o săgeată deasupra semilunei, și două steluțe. A 
fost a unui boier moldovean din secolul al XV-lea. 

A treia este însăși sabia lui Ştefan cel Mare. 
Fără de nicio îndoială. O mărturisește factura ei, 
caracterele slovelor sculptate în aur și sensul în- 
treg al inscripției: 


loan Ștefan Voevoda. 
Și pe revers: 
Ospodar Zemli Moldavscoi, 


adică Domnul Ţării Moldovei. 

Cum, și prin ce împrejurări să fi ajuns tocmai 
în Stambul? Anevoie de spus. Atâta știm: se gă- 
sește acolo părăsită printre alte săbu străine și 
se cere adusă în Țară, pentru ca, împreună cu 
steagul descoperit la Muntele Athos, să rămâe 
simbolul vitejiei trecutului 1). 

1) Dupáce am ţinut comunicarea la Academie si am scris 
acest articol despre Trei săbii moidovenesti din vremea lui 
Stefan-cel- Mare, mi s'a atras luarea aminte asupra următoa- 
relor rânduri ale D-lui G. I. B(rătianu), în Rev. Ist. Rom., 
III (1933), p. 320: | 

«Ca excursionist prin palatul Sultanilor, trecând în fata 
colecției bogate de arme, expusă acum în una din sălile 
Seraiului, privirea mi-a fost atrasă de mențiunea unor « săbii 
ungurești din sec. XIV — XV ». Cercetând mai de aproape, 
am recunoscut pe două spade mari, drepte, din veacul al 
XV-lea, cu mânerul caracteristic în formă de cruce al armelor 
acestei perioade, stema Moldovei. Neştiind dacă au fost sem- 
nalate aiurea, le transcriu aci numerele: Nr. 2633 (mâner cu 
cap de bour) si 2637 (cap de bour cu stea, semilună si 
floare). Intre ele, o altă spadă are în vârful mânerului o 
inscripție în litere chirilice, din care mi s'a părut că pot 
deslusi cuvintele: zemli moldavscoi. Poate vor fi urmele lup- 
telor cu oștile lui Stefan-cel-Mare >. 


